Cantata BWV 61
NUN KOMM DER HEIDEN HEILAND (I)
Dominica I Adventus
Estrenada: 2 de desembre de 1714
Text: Erdmann Neumeister
1. OBERTURA / COR 
Vine ja, Salvador dels pagans,
Proclamat Fill d’una Verge
El món sencer es meravella
Que Déu fes cosa tan gran.
***
2. RECITATIU (Tenor)
Ha vingut el Salvador,
Ell com nosaltres,
S’ha fet mísera carn i sang 
I ens acull com a germans.
Oh Tu, suprema bonesa! 
Hi ha res més que hagis deixat de fer per nosaltres?
Et falta fer res més del què ja fas
Cada dia pels teus?
Tu has vingut i deixes que la teva llum
Resplendeixi plena de benaurança.
***
3. ÀRIA (Tenor)
Vine, Jesús, vine a la teva Església
Dóna’ns un venturós Any Nou!
Difon la glòria del teu Nom,
Les creences pietoses conserva
I protegeix l’altar i l’ambó.
***
4. RECITATIU (Baix)
Mira que ja estic a la porta i truco.
Si hi ha algú, sent la meva veu i em ve a obrir, 
entraré a casa seva a sopar i ell soparà amb mi.
***
5. ÀRIA (Soprano)
Obre’t, cor, de bat a bat, 
Que Jesús hi pugui entrar.
Mal que, sols sóc pols i terra,
Això, a Ell, tant li fa,
Que fins i tot es deleja
Per ser-ne jo la seva llar;
Si és així, quin goig tan gran! 
***
6. CORAL
Amen, amen!
Vine, bonica corona de la joia, no et facis esperar!
No saps com et trobo a faltar.
Traduïda per Antoni Sàbat i Aguilera.
CataBach.com
La pàgina en català de JS Bach